3.

Speciális kódok, amelyeket a következő felsorolás tartalmaz: — a 600. kód az 1782/2003/EK rendelet alapján kifizetett területalapú támogatások teljes összegére vonatkozik, beleértve a területpihentetésre és az energianövényekre vonatkozó területalapú támogatásokat is. Ezt a teljes összeget és a részleteket az M. táblázatban is fel kell tüntetni, — a 670. kód az 1782/2003/EK rendelet alapján az egységes támogatási rendszer szerint kifizetett támogatásokra vonatkozik. Ezt a teljes összeget és a részleteket az M. táblázatban is fel kell tüntetni, — a 680. kód az 1782/2003/EK rendelet alapján az egységes területalapú támogatási rendszer szerint kifizetett támogatásokra vonatkozik. Ezt a teljes összeget és a részleteket az M. táblázatban is fel kell tüntetni, — a 700. kód az 1782/2003/EK rendelet alapján a marha- és borjúhúsra nyújtott közvetlen kifizetésekre vonatkozik. Ezt a teljes összeget és a részleteket az M. táblázatban is fel kell tüntetni, — a 770. kód az 1782/2003/EK rendelet alapján a tejprémiumra és a kiegészítő támogatásra vonatkozik. Ezt a teljes összeget és a részleteket az M. táblázatban is fel kell tüntetni, — a 800. kód az 1698/2005/EK rendelet alapján az agrár-környezetvédelmi és állatjólléti kifizetésekre vonatkozik, — a 810. kód az 1698/2005/EK rendelet alapján a Natura 2000 kifizetésekre és a 2000/60/EK irányelv szerinti támogatásokra vonatkozik, — a 820. kód az 1698/2005/EK rendelet alapján a hegyvidéki területeken a természeti hátrány miatt nyújtott kifizetésekre, valamint az egyéb hátrányos helyzetű területeknek nyújtott kifizetésekre vonatkozik, — a 830. kód az 1698/2005/EK rendelet alapján a közösségi jogszabályokon alapuló szabványoknak való megfelelést elősegítő támogatásokra vonatkozik, — a 835. kód az 1698/2005/EK rendelet alapján a tanácsadási szolgáltatások igénybevételéből származó költségek támogatására vonatkozik, — a 840. kód az 1698/2005/EK rendelet alapján az üzemtulajdonosnak az élelmiszer-minőségi rendszerekben való részvételére irányuló támogatásra vonatkozik, — a 900. kód az 1698/2005/EK rendelet alapján a mezőgazdasági területek első erdősítésére nyújtott támogatásra vonatkozik, — a 910. kód az 1698/2005/EK rendelet alapján az erdészet egyéb támogatására (a Natura 2000 kifizetések, az erdő-környezetvédelmi kifizetések, az erdészeti potenciál helyreállításának és a megelőző intézkedések bevezetésének költségeire nyújtott támogatás) vonatkozik, — a 951. kód a fent említett kódok alá nem tartozó, állattenyésztés után járó támogatásokra és segélyekre vonatkozik, — a 952. kód a fent említett kódok alá nem tartozó, termesztett haszonnövények után járó támogatásokra és segélyekre vonatkozik, — a 953. kód a fent említett kódok alá nem tartozó, vidékfejlesztés után járó támogatásokra és segélyekre vonatkozik, — a 955. kód az 1782/2003/EK rendelet szerinti kiegészítő támogatásokra vonatkozik, — A 956. kód az 1782/2003/EK rendelet 69. cikke alapján az olyan különleges gazdálkodási formák esetén fizetett közvetlen kifizetésekre vonatkozik, amelyek fontosak a környezet védelme vagy javítása, illetve a mezőgazdasági termékek minőségének és forgalmazásának javítása szempontjából, — a 998. kód a katasztrófakifizetéseket, a termés vagy a termelési eszközök veszteségére az állami hatóságok által adott kompenzációt tartalmazza. (A magánbiztosítási kompenzációra a K. táblázat 181. rovatát kell használni), — a 999. kód a különleges jellegű támogatásokat tartalmazza (pl. agrár-pénzügyi kompenzáció). Figyelembe véve e támogatások különleges jellegét, ezeket a kifizetéseket a pénzügyi teljesítés alapján kell feltüntetni, — az 1052. és a 2052. kód a tejtermelés beszüntetéséért nyújtott kompenzációra vonatkozik. Az éves kifizetéseket az 1052. kód alatt, az egyösszegű kifizetéseket pedig a 2052. kód alatt kell feltüntetni, — a 950. kódot az olyan általános támogatásra kell használni, amely egyetlen tevékenységhez sem köthető vagy a fenti kódok egyike alá sem sorolható be.